Маёнткі на тэрыторыі Ашменскага павета, на які прыходзілася большая частка Докшыччыны, згадваюцца ў наступным тарыфе, які быў складзены ў 1690 г. [47] Але дымы гэтага тарыфа не адпавядаюць рэальным сялянскім дварам, тым больш што ў двух розных спісах іх колькасць адрозніваецца ў тры разы. Нават у тым варыянце, дзе лічбы большыя, сустракаюцца памеры маёнткаў у палову, чвэрць і нават шостую частку дыма. Кожны такі дым, відавочна, складаўся з некалькіх двароў. Таму звесткі гэтага тарыфа даюць уяўленне толькі пра адносны, а не пра абсалютны памер маёнткаў.